ΠΑΝΕΛΛΗΝΙΟΣ ΑΡΧΙΤΕΚΤΟΝΙΚΟΣ ΔΙΑΓΩΝΙΣΜΟΣ ΙΔΕΩΝ
 «Σχεδιασμός Πράσινου Σημείου (Green Point) Αστικού Τύπου»

ΔΙΑΔΥΜΑ 3R

**1o σετ ερωτήσεων-απαντήσεων**

**27/10/2014**

1. Παρακαλούμε διευκρινίστε μας αν υπάρχουν υποχρεωτικές αποστάσεις από τα όρια του οικοπέδου (πρασιές) για την υλοποίηση των μόνιμων κατασκευών (WC, φυλάκιο, στεγασμένος χώρος).

*Η τοποθεσία του οικοπέδου είναι ενδεικτική και δεν προβλέπονται υποχρεωτικές αποστάσεις από τα όρια του οικοπέδου για την υλοποίηση των μόνιμων κατασκευών. Μπορούν όμως να προβλεφθούν από τον μελετητή βάσει ΝΟΚ εφόσον ο μελετητής το επιλέξει.*

2. Στις διαστάσεις των container συμπεριλαμβάνεται και το διάκενο μόχλευσης; Αν όχι, τι αποστάσεις χρειάζονται εκατέρωθεν για ανύψωση στο όχημα;

*Οι διαστάσεις των container είναι οι καθαρές διαστάσεις, χωρίς να συμπεριλαμβάνεται διάκενο μόχλευσης.*

*Η απόσταση που χρειάζεται εκατέρωθεν για να ανυψωθεί το container στο όχημα είναι της τάξης μερικών εκατοστών και για τους σκοπούς του διαγωνισμού μπορεί να θεωρηθεί αμελητέα.*

3. Δώστε μας ένα ελάχιστο εσωτερικό και ένα μέγιστο εξωτερικό ύψος για το στεγασμένο χώρο. Θα διέρχονται οχήματα εντός του;

* *Το ελάχιστο ύψος είναι αυτό που προβλέπεται για χώρους κυρίας χρήσης σύμφωνα με τον ΝΟΚ, Αρθ 2, Παρ 95 και είναι 2,65 μ.*
* *Εντός του στεγασμένου χώρου δε θα διέρχονται οχήματα.*
* *Μέγιστο εξωτερικό ύψος δεν ορίζεται.*

4. Καλησπέρα, θα ήθελα να σας ρωτήσω, αν θα λάβουμε επιπρόσθετο υλικό εκτός από αυτό που έχετε αναρτήσει ήδη στο διαδίκτυο.

Από την ανακοίνωση που έχει αναρτηθεί δεν γίνεται κατανοητή η ακριβής τοποθεσία του οικοπέδου. Θα μας δοθούν οι ονομασίες των όμορων δρόμων και οι φωτογραφίες του οικοπέδου που θα δείχνουν το περιβάλλοντα χώρο, ή πρόκειται για ένα τυπικό οικόπεδο 20x25m.;

* *Δε θα δοθεί επιπρόσθετο υλικό.*
* *Η τοποθεσία του οικοπέδου είναι ενδεικτική όπως περιγράφεται στο Τεύχος Δεδομένων και Στοιχείων, Άρθρο 4. Συνιστάται η χρήση της επισυναπτόμενης διάταξης από τους μελετητές.(*[*Υπόβαθρο Πινακίδας 2)*](http://www.diadyma.gr/greenpoint/D%20Pinakida%202.pdf)